CELEX: 32007R0327
Language: bg
Date: 2007-03-27 00:00:00
Title: Регламент (ЕО) № 327/2007 на Комисията от 27 март 2007 година относно дерогация за 2007 г. от Регламент (ЕО) № 1445/95 по отношение на датите на издаване на лицензии за износ в сектора на говеждото и телешкото месо

28.3.2007   
            
            
               BG
            
            
               Официален вестник на Европейския съюз
            
            
               L 87/5
            
         
      РЕГЛАМЕНТ (ЕО) № 327/2007 НА КОМИСИЯТА
   
   от 27 март 2007 година
   относно дерогация за 2007 г. от Регламент (ЕО) № 1445/95 по отношение на датите на издаване на лицензии за износ в сектора на говеждото и телешкото месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 29, параграф 2 от него,
   като има предвид, че:
   
               (1)
            
            
               В член 10, параграф 1 от Регламент (ЕО) № 1445/95 на Комисията от 26 юни 1995 г. относно правилата за прилагане на режима на вносни и износни лицензии в сектора на говеждото и телешкото месо и за отмяна на Регламент (ЕИО) № 2377/80 (2) се предвижда лицензиите за износ да се издават в срядата след седмицата, през която е подадено заявлението за лицензия, при условие че Комисията не е предприела специфични мерки през този период.
            
         
               (2)
            
            
               Във връзка с официалните празници през 2007 г. и нередовното публикуване на Официален вестник на Европейския съюз по време на тези празници следва да бъде удължен периодът между подаването на заявленията и деня, в който трябва да бъдат издадени лицензиите, тъй като периодът ще бъде прекалено кратък, за да се гарантира подходящо управление на пазара.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по говеждото и телешкото месо,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 10, параграф 1 от Регламент (ЕО) № 1445/95 лицензиите за 2007 г., за които са подадени заявления в периодите, указани в приложението към настоящия регламент, ще бъдат издавани на съответните дати, посочени в същото приложение.
   Дерогацията ще се прилага, при условие че преди тези дати на издаване не са предприети специфичните мерки, посочени в член 10, параграф 2 от Регламент (ЕО) № 1445/95.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 март 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 160, 26.6.1999 г., стр. 21. Регламент, последно изменен с Регламент (ЕО) № 1913/2005 (ОВ L 307, 25.11.2005 г., стр. 2).
   
      (2)  ОВ L 143, 27.6.1995 г., стр. 35. Регламент, последно изменен с Регламент (ЕО) № 1965/2006 (ОВ L 408, 30.12.2006 г., стр. 26).
   
      ПРИЛОЖЕНИЕ
      
                  Период на подаване на заявленията за лицензии
               
               
                  Дата на издаване
               
            
                  от 2 до 6 април 2007 г.
               
               
                  12 април 2007 г.
               
            
                  от 23 до 27 април 2007 г.
               
               
                  3 май 2007 г.
               
            
                  от 30 април до 4 май 2007 г.
               
               
                  10 май 2007 г.
               
            
                  от 21 до 25 май 2007 г.
               
               
                  31 май 2007 г.
               
            
                  от 6 to 10 август 2007 г.
               
               
                  16 август 2007 г.
               
            
                  от 17 до 21 декември 2007 г.
               
               
                  28 декември 2007 г.
               
            
                  от 24 до 28 декември 2007 г.
               
               
                  4 януари 2008 г.